หนุ่มจีนผจญภัย 4 คนเที่ยวภูเก็ต กว่า 2 เดือน ยังไม่ได้กลับบ้าน
วิบากกรรม 4 หนุ่มจีน มาเที่ยวภูเก็ต เมื่อ 9 มี.ค. ไม่คาดคิดเจอโควิด ได้อยู่ยาวกว่า 2 เดือน ล่าสุดดิ้นรนมาถึงเชียงรายกะจะขึ้นเครื่องไปลงเฉิงตู ยังต้องถูกกักตัวอีก 14 วัน และต้องกรอกข้อมูลในแอปจีน ลุ้นจะผ่านตรวจสุขภาพหรือไม่วันที่ 28 พ.ค.63 นายเสริฐ ไชยยานันตา ท่องเที่ยวและกีฬาจังหวัดเชียงราย พร้อมกับเจ้าหน้าที่ ปฏิบัติหน้าที่ศูนย์ช่วยเหลือนักท่องเที่ยว ที่จุดคัดกรองและลงทะเบียนผู้โดยสารขาเข้าภายในประเทศ ท่าอากาศยานแม่ฟ้าหลวงเชียงราย มีนักท่องเที่ยว 4 คน ชื่อ Mr.Liu Jicai อายุ 20 ปี สัญชาติจีน Mr.Lai Guangyou อายุ 18 ปี สัญชาติจีน Mr.Gu Nan อายุ 17 ปี สัญชาติจีน และ Mr.Ouyang Longhui อายุ 21 ปี สัญชาติจีน ถือวีซ่านักท่องเที่ยว เดินทางด้วยสายการบินแอร์เอเชีย เที่ยวบินที่ FD3209 เวลา 11.20-12.45 น. (ดอนเมือง - เชียงราย) เข้าพื้นที่ จ.เชียงราย เพื่อเดินทางกลับจีน ด้วยสายการบินเสฉวนแอร์ไลน์ เที่ยวบินที่ 3U3288 เชียงราย - เฉิงตู (บินทุกวันเสาร์ 1 เที่ยว)จากการซักถามทั้ง 4 ราย เดินทางมาจากเมืองกว่างโจว บินตรงไป จ.ภูเก็ต เมื่อวันที่ 9 มี.ค.63 เพื่อท่องเที่ยว โดยพักที่โรงแรม Patong Bay Residence เมื่อเกิดวิกฤติการแพร่ระบาดเชื้อไวรัสโควิด-19 ในพื้นที่ภูเก็ต ทำให้ต้องอยู่ในภูเก็ต 2 เดือน เพราะไม่มีเที่ยวบินกลับประเทศ เมื่อ จ.ภูเก็ต เปิดให้ชาวต่างชาติลงทะเบียนเดินทางออกพื้นที่เพื่อกลับประเทศ จึงได้ขออนุญาตออกจากภูเก็ต โดยถือใบรับรองแพทย์ และหนังสือรับรองการเดินทางออกนอกเขตพื้นที่ จ.ภูเก็ต มาถึงเชียงราย แต่ยังไม่ได้ซื้อตั๋วเดินทางกลับจีน ไม่มีที่พัก และยังไม่ได้กรอกข้อมูลด้านสุขภาพในแอปพลิเคชันที่ทางการจีนกำหนดให้บุคคลที่จะเดินทางกลับจีน จะต้องดำเนินการเช็กข้อมูลสุขภาพส่วนบุคคลให้ครบ 14 วัน เมื่อครบตามกำหนดนักท่องเที่ยวจะได้รับ QR CODE เพื่อแสดงต่อสายการบินในการเช็กอินตั๋วเดินทางกลับประเทศเจ้าหน้าที่จึงส่งไปกักตัว 14 วัน เพื่อสังเกตอาการ (Local Quarantine) ที่โรงแรมเวียงอินทร์ ริเวอร์ไซด์ เนื่องจากทั้ง 4 ราย เดินทางมาจากพื้นที่เสี่ยงโรคระบาด และเป็นบุคคลต่างด้าวที่จะพำนักในพื้นที่ จ.เชียงราย เกินกว่า 24 ชั่วโมง พร้อมทั้งได้แจ้งให้นักท่องเที่ยวทั้ง 4 ราย รีบดำเนินการเช็กข้อมูลด้านสุขภาพบนแอปพลิเคชันของทางการจีน ให้ครบ 14 วัน เพื่อที่จะสามารถเดินทางกลับประเทศได้ต่อไป
วิบากกรรม 4 หนุ่มจีน มาเที่ยวภูเก็ต เมื่อ 9 มี.ค. ไม่คาดคิดเจอโควิด ได้อยู่ยาวกว่า 2 เดือน ล่าสุดดิ้นรนมาถึงเชียงรายกะจะขึ้นเครื่องไปลงเฉิงตู ยังต้องถูกกักตัวอีก 14 วัน และต้องกรอกข้อมูล
โควิด-19,ผลกระทบโควิด-19,โควิด-19 ภูเก็ต,โควิด-19 เชียงราย,นักท่องเที่ยวจีน,นักท่องเที่ยวตกค้าง,ไฮไลต์ไวรัสโคโรน่า,ข่าวทั่วไป